|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Srbská republika  Autonómna pokrajina Vojvodina  **Pokrajinský sekretariát vzdelávania, predpisov, správy**  **a národnostných menšín - národnostných spoločenstiev**  Bulvár Mihajla Pupina 16 21000 Nový Sad  Т: +381 21 487 46 07  aron.madaras@vojvodinа.gov.rs | |
|  | | ČÍSLO: 128-90-5/2020-05 | DÁTUM: 13. februára 2020 |
|  |  | |  |

Podľa článku 6 odsek 1 Pokrajinského parlamentného uznesenia o prideľovaní rozpočtových prostriedkov orgánom a organizáciám, v ktorých práci sa úradne používajú jazyky a písma národnostných menšín - národnostných spoločenstiev (Úradný vestník APV, č. 14/15) a v súvislosti s článkami 11, 12 a 26 Pokrajinského parlamentného uznesenia o rozpočte Autonómnej pokrajiny Vojvodiny na rok 2020 (Úradný vestník APV číslo 54/19), Pokrajinský sekretariát vzdelávania, predpisov, správy a národnostných menšín - národnostných spoločenstiev oznamuje

**S Ú B E H**

**na prideľovanie rozpočtových prostriedkov orgánom a organizáciám v Autonómnej pokrajine Vojvodine v ktorých práci sa úradne používajú jazyky a písma národnostných menšín - národnostných spoločenstiev na rok 2020**

**Finančné prostriedky vo výške 11.000.000,00 dinárov** sa vyčleňujú na zlepšenie výkonu práva na úradné používanie jazykov a písem národnostných menšín - národnostných spoločenstiev v Autonómnej pokrajine Vojvodine.

**Právo účasti na súbehu majú:**

* orgány jednotiek územnej samosprávy z územia Autonómnej pokrajiny Vojvodiny, v ktorých štatút mesta alebo obce určuje úradné používanie jazykov a písem národnostných menšín - národnostných spoločenstiev na celom území územnej samosprávnej jednotky alebo v sídlach na jej území;
* orgány miestneho spoločenstva na území miest a obcí uvedených v alinei 1;
* iné orgány, organizácie, služby a inštitúcie, používatelia rozpočtových prostriedkov čo majú sídlo na území miestnej samosprávy alebo vykonávajú činnosť na území miestnej samosprávy uvedenej v alinei 1.

Finančné prostriedky sú určené na financovanie alebo účasť na financovaní:

* nákladov na vytváranie a umiestňovanie tabúľ s názvom orgánov a organizácií, názvom osád a iným zemepisným názvom na cestách, názvom ulíc a námestí, ako aj s inými verejnými oznámeniami a upozorneniami vytlačenými aj v jazykoch národnostných menšín - národnostných spoločenstiev, ktoré sa oficiálne používajú v meste, obci alebo sídle;
* na tlač dvojjazyčných alebo viacjazyčných formulárov, úradných vestníkov a iných publikácií;
* na rozvoj elektronického administratívneho systému pre prácu v podmienkach viacjazyčnosti.

Výška alokačných prostriedkov sa určuje na základe týchto kritérií:

* počet jazykov a písem národnostných menšín- národnostných spoločenstiev, ktoré sa úradne používajú na celom území obce, mesta alebo sídla;
* percentuálna účasť príslušníkov národnostných menšín - národnostných spoločenstiev, ktorých jazyky a písma sa úradne používajú na celkovom počte obyvateľstva podľa oficiálnych údajov Republikového štatistického úradu SR na základe posledného sčítania;
* celkové náklady na materiál potrebné na realizáciu činností;
* existencia iných zdrojov financovania;
* kontinuita vo financovaní činností sekretariátom alebo či sa finančné prostriedky žiadajú po prvýkrát.

**Termín na predloženie žiadostí do súbehu je do 11. marca 2020.**

Žiadosti o súbeh sa predkladajú výlučne na súbehových formulároch sekretariátu. Úplnú súbehovú dokumentáciu je možné prevziať v priestoroch sekretariátu alebo na internetovej adrese: [www.puma.vojvodina.gov.rs](http://www.puma.vojvodina.gov.rs)

Žiadosti o verejný súbeh sa predkladajú v srbskom jazyku alebo v jazyku národnostnej menšiny, ktorý sa úradne používajú v Autonómnej pokrajine Vojvodine.

Prihlášky musia byť predložené osobne odovzdaním v spisovni pokrajinských správnych orgánov v Novom Sade (budova pokrajinskej vlády) alebo zaslané poštou na adresu: Pokrajinský sekretariát vzdelávania, predpisov, správy a národnostných menšín - národnostných spoločenstiev, Bulvár Mihajla Pupina 16, Nový Sad

Prihlášky na súbeh sa podávajú **v dvoch vyhotoveniach s dvoma výpismi** overenými a podpísanými oprávnenou osobou žiadateľa, ak sa uplatňujú na jednom základe, ak sú súčasne uplatňované z viacerých dôvodov, prihlášky sa predkladajú v dvoch kópiách na každom základe a s rovnakým počtom overených vyhlásení.

Nebudú sa brať do úvahy predčasné alebo neúplné prihlášky, pri ktorých chyba nie je napravená po uvedení, ani prihlášky, ktoré nesúvisia so zamýšľaným účelom súbehu alebo prihlášky predložené neoprávnenými osobami.

Užívateľ je povinný použiť prostriedky výhradne na účely, na ktoré boli pridelené, a nevyčerpané finančné prostriedky má vrátiť do rozpočtu Autonómnej pokrajiny Vojvodiny. Užívateľ je povinný zdôrazniť primeraným spôsobom, že sa na financovaní tiež zúčastnil sekretariát. Užívateľ je povinný najneskôr do konca kalendárneho roka predložiť sekretariátu správu o výdavkoch pridelených prostriedkov spolu s príslušnou dokumentáciou. V prípade pochybností o tom, že pridelené finančné prostriedky v jednotlivých prípadoch neboli účelovo použité, sekretariát začne konanie pred pokrajinským orgánom správy zodpovedným za kontrolu rozpočtu z dôvodu kontroly účelového a zákonného využitia finančných prostriedkov. Ak sa zistí, že pridelené finančné prostriedky v určitých prípadoch nie sú účelovo použité, žiadosti od týchto používateľov finančných prostriedkov sa nebudú v budúcnosti brať do úvahy pri ich účasti na súbehu.

Postup súbehu vedie komisia na posúdenie žiadostí, ktorú zriaďuje pokrajinský tajomník. Po posúdení prijatých žiadostí komisia podá odôvodnený návrh na pridelenie finančných prostriedkov podľa súbehu a predloží ho pokrajinskému tajomníkovi.

O pridelení finančných prostriedkov prijímateľom podľa uskutočneného postupu rozhodne pokrajinský tajomník rozhodnutím, ktoré je konečné. Rozhodnutie o pridelení finančných prostriedkov sa uverejní na internetovej stránke sekretariátu.

|  |  |
| --- | --- |
|  | POKRAJINSKÝ TAJOMNÍK |
|  | Mihály Nyilas v. r. |
|  |  |
|  |  |
|  |  |